શિક્ષકને તૈયાર કરવા માટે તેમને વ્યાવસાયિક સુંદઢતા બક્ષવામાં અધ્યાપનનો મહાવરો અને તેની સાથે જોડાયેલ સિદ્ધાંતોનો અભ્યાસ એક મહત્વની ભૂમિકા ભજવે છે. શાળાને પીછાણવી. બાળકોનું અવલોકન કરવું , વાસ્તવિક સંજોગોમાં અધ્યાપન-અધ્યયન કાર્યનું અવલોકન કરવું, અધ્યાપનનો મહાવરો કરવો , શિક્ષણના સિદ્ધાંતો વિશે વિચારવાની ક્ષમતા વિકસાવવી અને આ સિદ્ધાંતોનો વાસ્તવિક અધ્યાપન-અધ્યયન વખતે ઉપયોગ કરવો. વર્ગખંડમાં અધ્યયનની પ્રવૃત્તિનું સંચાલન કરવું , વિદ્યાર્થીઓનું મૂલ્યાંકન કરવું અને તેઓને તેઓની પ્રગતિથી માહિતગાર કરવા , સહકર્મચારીઓ સાથે મળીને કામ કરતા શીખવું પોતાના વ્યાવસાયિક જીવન વિશે વિચારવું શાળામાં જઈને વાસ્તવિક સંજોગોમાં શીખવવાની આ બધી બાબતો પ્રશિક્ષકને અભ્યાસલક્ષી અનુભવો પૂરા પાડે છે જે તેઓના શિક્ષણ માટે અતિ મહત્વના છે.